ล้นตุ่ม
โดย...ทีมข่าวการเงินโพสต์ทูเดย์
27 พ.ค. 2559

โดย...ทีมข่าวการเงินโพสต์ทูเดย์
ช่วงนี้ ประสงค์ พูนธเนศ อธิบดีกรมสรรพากร เจอข่าวไม่ค่อยดีกระหน่ำพอควร
แต่ก็ยังทำหน้าที่เป็นกรมหลักในการจัดเก็บรายได้ให้รัฐบาลอย่างขมีขมัน
ล่าสุด สร้างผลงานแรงแซงโค้ง เก็บภาษีมูลค่าเพิ่ม (แวต) เดือน พ.ค.พุ่งติดดอย สูงกว่า 40%
แว่วว่า เป็นผลจากมาตรการบัญชีเดียวที่เพิ่งออกมาได้แค่เดือนเดียว แต่มีผู้ประกอบการแห่เข้าโครงการร้อยเปอร์เซ็นต์ ยอมเป็นเด็กดี ไม่ต้องโดนภาษีย้อนหลัง เลยเก็บแวตได้เต็มเม็ดเต็มหน่วย
นี่กำลังรอลุ้นว่า ถ้าระบบอี-เพย์เมนต์เริ่มใช้ มีหวังได้เห็นภาษีแวตเพิ่มขึ้นเท่าตัว
ถือเป็นผลงานช่วยต่อลมหายใจรัฐบาลได้อย่างดี ไม่ต้องคิดเรื่องขึ้นภาษีแวตอีกนาน
ส่วนผู้เสียภาษีจะชื่นชมหรือเปล่า เป็นเรื่องที่ชาวสรรพากรทำใจมานานแล้ว คริ คริ